Nicolae Stanciu şi Mario Balotelli, primele ţinte ale campionilor de la CFR Cluj.
CFR Cluj a anunţat că vrea să-i transfere pe Nicolae Stanciu şi Mario Balotelli. Campioana va juca în preliminariile Ligii Campionilor. CFR Cluj a luat al treilea titlu consecutiv.
CFR Cluj a luat titlul în România, iar acum se pregăteşte pentru Champions League. Campioana şi-a făcut deja lista de transferuri. Vrea să-l aducă pe Nicolae Stanciu de la Slavia Praga. Mijlocaşul în vârstă de 27 de ani a făcut un sezon fantastic în Cehia, unde a dat patru goluri şi opt pase decisive. Cota sa de piaţă este de 4,5 milioane de euro.CFR-ul mai vrea să îl transfere şi pe Mario Balotelli. Italianul şi-a reziliat contractul cu Brescia, după ce echipa a retrogradat. Pentru semnătura lui, ardelenii se vor lupta cu brazilienii de la Flamengo.Campioana României va începe cursa de calificare în grupele Champions League pe 18 august. Dacă în primul tur preliminar n-ar trebui să aibă probleme, situaţia se va complica din turul al doilea, unde va întâlni adversari precum Ludogoreţ, Celtic sau Steaua Roşie Belgrad.